open-index/open-wikipedia-markdown huggingface dataset:
Radiocentro muzikiniai apdovanojimai 2007

**[[Radiocentro muzikiniai apdovanojimai]] 2007** buvo 11 kartą vykęs geriausių Lietuvos metų pop grupių ir atlikėjų pagerbimo renginys. Jis įvyko 2007 m. vasario 2 d. Vilniaus „Siemens“ arenoje. Nominacijos: „Geriausia atlikėja“, „Geriausias atlikėjas“, „Geriausias debiutas“, „Geriausia alternatyva“, „Geriausia grupė“, „Geriausia daina“ ir „Geriausias albumas“. Dar du trofėjai įteikti už geriausią Lietuvos Top 20 pasirodymą bei nuopelnus muzikai. Tačiau jas, skirtingai nei kitas nominacijas, rinko patys organizatoriai. Renginyje, be atlikėjų iš Lietuvos, pasirodė „Activ“, „Banaroo“ ir Amy Diamond.

## Nominacijos
: *Nugalėtojai pažymėti pastorintu šriftu*

### Geriausia atlikėja
* Džordana,
* Gintarė,
* Neda,
* **[[Violeta Riaubiškytė]]**.

### Geriausias atlikėjas
* **[[Andrius Mamontovas]]**,
* Andrius Rimiškis,
* Rolandas Janavičius,
* Vaidas Baumila.

### Geriausias debiutas
* Andrius Rimiškis,
* Evelina Anusauskaitė,
* **[[Rasa ir Jonas]]**,
* Soliaris.

### Geriausia alternatyva
* Legato,
* Poliklinika,
* **[[Rasa ir Jonas]]**,
* Sel.

### Geriausia grupė
* **[[69 Danguje]]**,
* Yva,
* Mango,
* Mokinukės,
* N.E.O.

### Geriausia daina

* Andrius Rimiškis ir Gintarė *„Laimė šalia“*,
* N.E.O. *„Akimirka“*,
* Rasa ir Jonas *„Teka saulė“*,
* Rolandas Janavičius ir Evelina Anusauskaitė *„O meile, padėk“*,
* **[[Sel]] ''„[[Muzika (2006 albumas)#Albumo dainos|Parašyk man laišką iš Paryžiaus]]“***.

=== Geriausias albumas ===
* [[Yva]] *„Katytės“*,
* [[Lemon Joy]] *„1210“*,
* Raketa *„10 balų!”*,
* [[Rasa ir Jonas]] *„Saulala raudona“*,
* *'Sel *„[[Muzika (2006 albumas)|Muzika]]“*'''.

## Šaltiniai

## Nuorodos
* Radiocentras
Gintaras Krapikas

**Gintaras Krapikas** (g. 1961 m. liepos 6 d. Kretingoje) – Lietuvos krepšinio žaidėjas ir treneris.

Beveik visą karjerą praleido Kauno „Žalgiryje“, o jos pabaigoje rungtyniavo Vokietijos III lygos Izerlono „Tus“ klube.

2006 m. birželio viduryje tapo Kazanės UNIKS trenerio asistentu.

2008 m. vasarą sugrįžo į Lietuvą ir tapo R. Grigo asistentu. Pastarajam pasitraukus tapo Kauno „Žalgirio“ vyriausiuoju treneriu. 2009 m. gruodžio 18 d. klubo vadovybei įteikė atsistatydinimo pareiškimą. 2010 m. gruodžio 28 d. tapo Kėdainių „Nevėžio“ vyr. treneriu. 2011 m. vasario 10 d. pasitraukė iš Kėdainių klubo, motyvuodamas prastais komandos rezultatais.

2011 m. birželio 22 d. tapo Mariupolio „Azovmaš“ vyr. trenerio asistentu. 2014 m. balandžio 8 d. tapo Kauno „Žalgirio“ vyr. treneriu. 2016 m. sausio 9 d. iš Kauno „Žalgirio“ vyr. trenerio posto pasitraukė.

Vedęs. Pirmoji žmona Ingrida, vaikai – Gytis ir Joana. Antroji žmona – T. Medvedeva, su ja susilaukė dukrų Erikos (g. 1996) ir Jevgenijos (g. 1999).

## Pasiekimai
* 1987 m. TSRS čempionas
* 1992 m. Barselonos Olimpinių žaidynių bronzos medalio laimėtojas
* 1995 m. Europos čempionato vicečempionas
* 2001, 2003, 2004, 2005, 2014, 2015 m. Lietuvos (LKL) krepšinio lygos čempionas
* 2005 m. BBL čempionas
* 2002 m. LKL vicečempionas
* 2007 m. Rusijos taurės vicečempionas
* 2007 m. Rusijos lygos vicečempionas
* 2021 m. Kinijos lygos čempionas
* 2022 m LKL bronzos laimėtojas

## Įvertinimas
* 1995 m. DLK Gedimino 4 laipsnio ordinas 
* 2003 m. ordino „Už nuopelnus Lietuvai“ Komandoro didysis kryžius 
* 2013 m. LDK Gedimino ordino Komandoro didysis kryžius 

## Šaltiniai
Takapotas

**Takapotas** – koralinis atolas Prancūzijos Polinezijoje, Tuamotu salyno šiaurės vakaruose, Karaliaus Jurgio salų grupėje, 8 km į pietvakarius nuo Takaroa. Įeina į Takaroa komuną. Sausumos plotas – 15 km². 501 gyventojas (2017 m.). Gyventojų tankumas – 33,4 žm./km². Svarbiausia gyvenvietė – Fakatopaterė.

Atolas ovalo formos. Ilgis 20 km, plotis 6 km. Pietvakarinė ir šiaurinė žiedo dalys vientisos, rytinė – smarkiai suskaidyta. Lagūnos plotas 85 km². Lagūna uždara, protakos labai negilios. Žvejyba, kopros perdirbimas, perlų rinkimas. Yra aerodromas (pietinėje dalyje).

Takapoto atolą 1616 m. atrado olandų jūrininkai. Yra polineziečių šventyklų.

## Šaltiniai

## Nuorodos
* Žemėlapis
Tikėjus

**Tikėjus** () – nedidelis atolas Prancūzijos Polinezijoje, Tuamotu salyno šiaurės vakaruose, Karaliaus Jurgio salų grupėje, 70 km į pietryčius nuo Takapoto. Įeina į Takaroa komuną. Sala negyvenama.

Atolo žiedas uždaras. Vidinė lagūna neturi sąsajų su vandenynu, todėl yra beveik sausa.

Tikėjaus atolą 1816 m. atrado rusų jūrininkas Otas fon Kocebus.

## Šaltiniai
Paeua

**Paeua** – gyvenvietė Prancūzijos Polinezijoje, Tuamotu salyne, Manihi atolo pietvakariniame gale. Manihi komunos administracinis centras. Paeua gyvenvietė yra tokio pat pavadinimo salelėje, prie vienintelio Tairapos sąsiaurio, jungiančio vandenyną su lagūna. Yra prieplauka. Į šiaurės vakarus nuo gyvenvietės yra aerodromas. Kopros, perlų išvežimas. Svarbus turistinis centras.

## Išnašos
Krūvio tankis

Ilginis, paviršinis ar erdvinis (tūrinis) **krūvio tankis** yra elektros krūvio kiekis linijoje, plote ar tūryje atitinkamai.

## Ilginis krūvio tankis

Ilginis krūvio tankis: \tau=\frac{q}{l}; čia *q* yra krūvis, tolydžiai pasiskirstęs *l* ilgio linijos atkarpoje.

Jeigu krūvis yra pasiskirstęs netolygiai, tokiu atveju reikia imti be galo mažą linijos atkarpą *dl*. Jei toje atkarpoje yra krūvis *dq*, tai ilginis krūvio tankis: \tau=\frac{d q}{d l}.

Žinant ilginį krūvio tankį, galima rasti sistemos krūvį: q = \int_{(l)} \tau\, dx.

## Paviršinis krūvio tankis

Tolygaus krūvio pasiskirstymo atveju: \sigma=\frac{q}{S}; čia *q* yra krūvis, pasiskirstęs *S* ploto paviršiuje.

Netolygaus krūvio pasiskirstymo atveju: \sigma=\frac{dq}{dS}; čia *dq* yra krūvis, pasiskirstęs be galo mažame *dS* ploto paviršiuje.

Žinant paviršinio krūvio tankį, galima rasti sistemos krūvį: q = \int_{(S)} \sigma\, dS.

## Erdvinis krūvio tankis

Tolygaus krūvio pasiskirstymo atveju: \rho=\frac{q}{V}; čia *q* yra krūvis, pasiskirstęs *V* dydžio tūryje.

Netolygaus krūvio pasiskirstymo atveju: \rho=\frac{dq}{dV}; čia *dq* yra krūvis, pasiskirstęs be galo mažame *dV* dydžio tūryje.

Žinant tūrinio krūvio tankį, galima rasti sistemos krūvį: q = \int_{(V)} \rho\, dV
Eras ir Luaras

**Eras ir Luaras (28)** () – Prancūzijos departamentas šalies centro šiaurinėje dalyje, Centro regione, vadinamas Ero ir Luaro upių vardu. Administracinis centras – Šartras (*Chartres*).

Departamentą sudaro 4 apskritys, 15 kantonų, 28 municipaliniai susivienijimai ir 365 komunos.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Orleano ir Meno provincijų dalyje.

## Geografija

Ero ir Luaro departamentas ribojasi su Luaros ir Šero, Luarės, Esono, Ivlino, Ero, Orno ir Sarto departamentais.

Rajoną kerta automagistralė A10 ir TGV geležinkelis.

### Pagrindiniai miestai
* Drė (*Dreux*) – 31 849 gyv.
* Liusė (*Lucé*) – 17 701 gyv.
* Nožanas le Rotru (*Nogent – le-Rotrou*) – 11 524 gyv.
* Šartras (*Chartres*) – 40 361 gyventojų (1999 m.)
* Šatodiunas (*Châteaudun*) – 14 543 gyv.

### Pagrindinės upės
* Eras
* Luaras

### Klimatas
Klimatas kontinentinis, tačiau labai skirtingas. Vakarinė dalis drėgna, rytinėje būna mažiausiai kritulių visoje Prancūzijoje.

### Kalba
Departamento pietuose kalbama Langedoko oksitanų kalba, šiaurėje – Langedoilio prancūzų kalba.

## Ekonomika

Pagrindinė ekonomikos šaka – tradicinis žemės ūkis. Sėjamas rapsas, grūdinės kultūros, aginami burokėliai. Ypač gerai dera kviečiai.

Pramonę galima suskirstyti į tris šakas:
* Kosmetinis slėnis, kuriame sukoncentruota beveik visa Prancūzijos grožio industrija: Guerlain, Paco Rabanne, Lolita Lempicka, JC Castelbajac, Jean-Paul Gaultier.
* Farmacijos pramonė: Leo Pharma, Ipsen, Novo Nordisk
* Maisto pramonė: Ebly, Andros

## Politika

Departamentas pasižymi radikalaus socializmo tradicijomis, tačiau pastaruoju metu valdžioje daugiau dešiniųjų partijų atstovų.

Ero ir Luaro departamentui Prancūzijos senate atstovauja Žoelis Bijaras ir Žeraras Kornu, Atstovų rūmuose – 4 deputatai. Generalinę tarybą sudaro 29 nariai, kurių po pusę renkami kas trejus metus šešerių metų kadencijai.

### Apskritys

## Žmonės

* Elana Bušė (*Hélène Boucher*) – aviacijos pradininkė
* Polis Dešanelis (Paul Deschanel) – Prancūzijos prezidentas
* Ponia Maintenon – Liudviko XIV žmona
* Henrikas IV – Prancūzijos karalius
* Hugo Kapetas (žuvo prie Vovo)
* Marselis Prustas (*Marcel Proust*) – rašytojas
* Diana de Puatjė
* Markizė de Pompadur – Liudviko XV favoritė, Kresi Kuvė (*Crécy-Couvé*) pilies savininkė
* Chaimas Sutinas – dailininkas

* Žanas Polis Gerlenas (*Jean-Paul Guerlain*) – „kosmetikos karalius“
* Patrikas Vjeira (*Patrick Vieira*) – futbolininkas

## Nuorodos

* Prancūzijos regionai ir departamentai
* Prefektūra 
* Generalinė taryba
* Interneto TV Dre
* Interneto TV Eras ir Luara
Takaroa komuna

**Takaroa komuna** – komuna Prancūzijos Polinezijoje, Tuamotu-Gambijė padalinyje (Tuamotu salose). Apima Karaliaus Jurgio salas (Takaroa, Takapoto ir Tikei). Plotas 35 km². 1195 gyventojai (2017 m.). Administracinis centras – Teavaroa (Takaroa s.).

## Šaltiniai
NNTP

**Network News Transfer Protocol** (angl. tinklo žinučių perdavimo protokolas) – protokolas, artimas el. pašto perdavimo protokolui SMTP, tačiau orientuotas į prisijungimą prie naujienų serverių.

## Techninės detalės
Kiekvienas naujienų serveris pateikia vartotojams „naujienų grupių“ sąrašą.
Vartotojas, prisijungęs prie pasirinktos grupės, pamato naujausius grupės laiškus bei gali rašyti pats.
Serverio administratoriai gali numatyti kiekvieną laišką trinti po nustatyto laiko tarpo.
Kai kurie forumai turi moderatorius, kurie ištrina netinkamus laiškus bei gali apriboti vartotojų teises.

NNTP paprastai skiriamas TCP portas **119**.
Jei NNTP perduodamas šifruotu kanalu (SSL), tada jam įprasta skirti portą **563**.
Toks šifruotas NNTP kartais vadinamas **NNTPS**.

## Lietuvoje žinomiausi NNTP serveriai
* news.omnitel.net
* news.rkm.lt

## NNTP programos
Galigesni el. pašto klientai dažnai gali jungtis ir prie NNTP naujienų serverio.
Daugelis NNTP žinučių sukuriama universaliomis programomis Thunderbird bei MS Outlook Express.

KDE langų aplinkos vartotojai vertina specializuotą NNTP klientą KNode.

## Nuorodos
* Kantor, Brian and Phil Lapsley. RFC 977 „Network News Transfer Protocol: A Proposed Standard for the Stream-Based Transmission of News.“ 1986.
* Horton, Mark, and R. Adams. RFC 1036 „Standard for Interchange of USENET Messages.“ 1987.
* NNTP Version 2 draft  an early, abandoned attempt to revise NNTP
* Barber, Stan, et al. RFC 2980 „Common NNTP Extensions.“ 2000
* IETF nntpext Working Group
Pjūklas

**Pjūklas** – įvairių medžiagų pjovimo įrankis, kurio pjaunamoji dalis dažniausiai – daugiaašmenė dantyta juosta, diskas, plokštelė, taip pat abrazyvinis diskas arba plieninis lynas. Pjūklus galima suskirstyti į rankinius ir mašininius (pvz., elektriniai, benzininiai). Pjūklo dantukai yra pakrypę tam tikru kampu pagal tai kam pjūklas skirtas pjauti. Ašmenys dažniausiai būna plieniniai, tačiau yra ir kitų medžiagų kaip kad deimantiniai (ypatingai tvirti).

## Pjūklų naudojimas
* Gamyboje, statyboje, buityje – pjauti medienai, metalui, plastikui ir kitokioms medžiagoms;
* Medicinoje – pjauti kaulams (pvz., amputuojant galūnes);
* Muzikoje – pjūklai, turintys lankstaus metalo juostą, paprastai gerai skamba, todėl kartais naudojami kaip muzikos instrumentai.

Pjūklų funkciją neretai gali atlikti ir kitokie įtaisai. Pvz., kai kurių peilių (paprastai išgyvenimo, kareiviškų) geležčių nugarėlės turi pjūkliškus dantis, todėl jais galima patogiau pjauti šakas ir pan. Kai kurie lenktiniai peiliai ar universalūs įrankiai turi geležtes metalo pjūklelius.

Graikų mitologijoje minimas pjūklo išradėjas – Perdiksas, Dedalo sūnėnas.


File:Pily platnice.jpg|Rankiniai pjūklai
File:Fretsaw.jpg|Siaurapjūklis
File:Stihl_MS_170.JPG|Grandininis pjūklas
File:USMC-02963.jpg|Diskinis pjūklas
Band-saw-blade MFLS.jpg|Juostinis pjūklas
AEG us 400 xe.jpg|Tiesinis pjūklas
File:Musical saw 2.jpg|Grojimas pjūklu
File:Jlile.jpg|Išgyvenamasis peilis su pjūklu nugarėlėje


## Šaltiniai
Teavaroa

**Teavaroa** – gyvenvietė Prancūzijos Polinezijoje, Tuamotu salyne, Takaroa salos pietvakariuose. Komunos administracinis centras. Teavaroa išsidėsčiusi pie tokio pat pavadinimo protakos, jungiančios lagūną su vandenynu. Yra prieplauka, 1891 m. pastatyta mormonų bažnyčia. Už 2 km nuo gyvenvietės yra aerodromas. Turizmas.
Pjūklas (filmas)

**Pjūklas** () – 2004 m. JAV siaubo filmas. Filmo režisierius – James Wan; tai buvo pirmasis pilnametražis režisieriaus darbas. Scenarijaus autorius Leigh Whannell, pagrindinius vaidmenis atliko: Cary Elwes, Danny Glover, Monica Potter, Michael Emerson, Ken Leung ir Tobin Bell.

2005 m. pasirodė filmo tęsinys – „Pjūklas 2“.

## Aktoriai
: *Aktorius – vaidmuo*
* Leigh Whannell – Adam
* Cary Elwes – Dr. Lawrence Gordon
* Danny Glover – Detektyvas David Tapp
* Ken Leung – Detektyvas Steven Sing
* Dina Meyer – Kerry
* Mike Butters – Paul
* Paul Gutrecht – Mark
* Michael Emerson – Zep Hindle
* Benito Martinez – Bretas
* Shawnee Smith – Amanda
* Makenzie Vega – Diana Gordon
* Monica Potter – Alison Gordon
* Ned Bellamy – Džef
* Alexandra Bokyun Chun – Karla

## Išnašos
Avarija

: *Apie filmą žr. [[Avarija (2004 filmas)]]*, apie eismo įvykį žr. Eismo įvykis.

**Avarija** – nenumatytas nelaimingas įvykis dėl darbo priemonių gedimo, darbo ar technologinio proceso pažeidimo, ar kitų nenumatytų techninių aplinkybių. Sukėlęs pavojų žmonėms, aplinkai ir padaręs ar galėjęs padaryti žalos darbuotojų sveikatai ar kituose automobilių avarijose.
Endras ir Luara

**Endras ir Luara (37)** () – Prancūzijos departamentas šalies centro šiaurinėje dalyje, Centro regione, vadinamas Endro ir Luaros upių vardu. Administracinis centras – Turas (*Tours*).

Departamentą sudaro 3 apskritys, 19 kantonų, 23 municipaliniai susivienijimai ir 272 komunos.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Turo provincijos dalyje.

## Geografija

Endro ir Luaros departamentas ribojasi su Luaros ir Šero, Endro, Vieno, Meno ir Luaros bei Sarto departamentais.

Rajoną kerta automagistralė A10 ir TGV geležinkelis.

### Pagrindiniai miestai
* Ambuazas (*Amboise*) – 11 457 gyv. (2006 m.)
* Azė le Rido (*Azay – le-Rideau*) – 3 175 gyv.
* Burgejis (*Bourgueil*) – 4 109 gyv.
* Dekartas (*Descartes*) – 3 908 gyv.
* Lošas (*Loches*) – 6 328 gyv.
* Turas (*Tours*) – 137 046 gyv.
* Šinonas (*Chinon*) – 8 169 gyv.

* Rišeljė (*Richelieu*) – 2 165 gyv.

### Pagrindinės upės

* Endras
* Luara
* Vienas
* Šeras
* Krezas

### Klimatas
Klimatas kontinentinis, švelnus. Luaros upė sudaro klimatinę ribą tarp Prancūzijos pietų ir šiaurės. Vasaros paprastai būna labai karštos, vidutinė temperatūra 33&nbsp;°C, o 1947 ir 2003 m. buvo užregistruota 42&nbsp;°C karštis. Žiemą temperatūra žemesnė, negu 10&nbsp;°C pasitaiko retai. Kritulių per metus būna 500–700 mm, 2006 m. – dar mažiau, todėl dažnos sasros. Sninga iki 10 dienų per metus, sniego dangos storis neviršija 10 cm.

## Turizmas
Dalis departamento įeina į turistinės traukos regioną, kuris vadinamas Luaros slėnio pilys.

## Politika

Endro ir Luaros departamentui Prancūzijos senate atstovauja 3 senatoriai, Atstovų rūmuose – 5 deputatai. Generalinę tarybą sudaro 37 nariai, kurių po pusę renkami kas trejus metus šešerių metų kadencijai. Prefektas nuo 2003 m. – Polis Žiro de Laglandas (*Paul Girot de Langlade*).

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Lochorama
Šilkmedis

**Šilkmedis** (*Morus*) – šilkmedinių (*Moraceae*) šeimos augalų gentis, kuriai priklauso medžiai.

Paplitęs Azijos, Afrikos ir Šiaurės Amerikos vidutinio ir subtropinio klimato srityse. Daugiausiai rūšių auga Azijoje.
 
Gentyje yra 10-16 rūšių.

## Rūšys
* Pietinis šilkmedis (*Morus australis*)
* Raštuotasis šilkmedis (*Morus mesozygia*) 
* Raudonasis šilkmedis (*Morus rubra*)
* Juodasis šilkmedis (*Morus nigra*) 
* Baltasis šilkmedis (*Morus alba*)
ir kt.
Zalcachas

**Zalcachas** () – upė Austrijoje ir Vokietijoje, Ino dešinysis intakas.

Zalcacho upė prasideda Aukštajame Tauerne ir teka išilginiu slėniu į rytus, toliau pasuka į šiaurę, per Zalcburgo Alpes ir Bavarijos plokščiakalnį.

Didžiausi miestai prie Zalcacho upės yra Zalcburgas (*Salzburg*) (Austrija), Burghauzenas (*Burghausen*), Laufenas (*Laufen*) (Vokietija).

Nuo Haleino (*Hallein*) (Austrija) miesto upė laivuojama. Prie upės pastatyta hidroelektrinių.

## Nuorodos
Zalcacho upė
Endras (departamentas)

**Endras (36)** () – Prancūzijos departamentas šalies centrinėje dalyje, Centro regione, vadinamas Endro upės vardu. Administracinis centras – Šatoru (*Châteauroux*).

Departamentą sudaro 4 apskritys, 13 kantonų, 15 municipalinių susivienijimų ir 241 komuna.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Berio provincijos dalyje.

## Geografija

Endro departamentas ribojasi su Endro ir Luaros, Luaros ir Šero, Šero, Krezo, Aukštutinės Vjenos ir Vieno departamentais.

### Pagrindiniai miestai
* Leblanas (*Le Blanc*) – 6 998 gyv.
* Isudunas (*Issoudun*) – 13 685 gyv.
* Šatras (*La Châtre*) – 4 547 gyv.
* Šatoru (*Châteauroux*) – 49 632 gyv.

### Pagrindinės upės

* Endras
* Šeras
* Krezas

### Klimatas
Klimatas kontinentinis, švelnus, bet nevienodas. Pietuose karštį užstoja Centrinio masyvo kalnai. Vasaros vidutinė temperatūra 20&nbsp;°C, maksimali 25-26&nbsp;°C. Žiemą temperatūra žemesnė, sausio mėnesio vidutinė siekia +3, minimali -1&nbsp;°C. Šalnos būna iki 50 parų šiaurėje ir iki 86 dienų pietuose. Kritulių per metus būna 500–600 mm šiaurėje, 800–900 mm pietuose, todėl dažnos sausros. Sninga iki 10 dienų per metus, sniego dangos storis neviršija 10 cm. Saulėta būna 1880 valandų per metus. tačiau per metus būna 15-20 audrų.

## Ekonomika
Pagrindinė ekonomikos šaka – žemės ūkis ir vynininkystė. Gariausi vynai – Reuilly (AOC) ir Valençay (VDQS). Valensėjus garsėja savo piramidiniais sūriais, pyragais. Auginama daug vištų ir kalakutų.

## Turizmas
Departamente yra 4 turistinės traukos regionai:
* **Bokažų kraštas**, besitęsiantis nuo Turo iki Lošo, bokažų augalinėmis ir akmenų tvoromis sudalintas į nedidelius sklypelius. Šiame krašte yra ir renesansinė Valensėjaus pilimi, kurioje gyveno princas Taleiranas.
* Brenas – **Tūkstančio tvenkinių šalis**, nacionalinis parkas su įvairia fauna ir flora, orchidėjų laukais, puikia medžiokle ir žvejyba.
* **Endro slėnis** su mažais senoviniais miesteliais, Raulio pilimi Šatoru, bažnyčiomis, Laikrodžio vartais ir Šenevjero ekologiniu parku.
* **Berišono Šampanė**, kurioje vyksta daugybė kamerinės muzikos, teatro, literatūros festivalių, Frederiko Šopeno susitikimai Nohante. Čia gyveno Žorž Sand, Onorė de Balzakas, Gustavas Floberas, Ferencas Listas, Aleksandras Diuma-sūnus, Ivanas Turgenevas. Ne mažiau garsus ir Krezo slėnis Argentonas-Eguzonas su daugybe pilių.

## Politika

Endro departamentui Prancūzijos senate atstovauja 3 senatoriai, Atstovų rūmuose – 5 deputatai. Generalinę tarybą sudaro 37 nariai, kurių po pusę renkami kas trejus metus šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Metraštis
Luaras ir Šeras

**Luara ir Šeras** () – Prancūzijos departamentas šalies centrinėje dalyje, Centro regione, vadinamas Luaros ir Šero upių vardu. Administracinis centras – Blua (*Blois*).

Departamentą sudaro 3 apskritys, 15 kantonų, 15 municipalinių susivienijimų ir 267 komunos. Plotas – 6 343 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Turo ir Orleano provincijų dalyje.

## Geografija

Luaros ir Šero departamentas ribojasi su Ero ir Luaros, Luarės, Šero, Endro, Endro ir Luaros bei Sarto departamentais.

### Pagrindiniai miestai
* Blua (*Blois*) – 48 600 gyv. 2005 m.
* Romorantinas-Lantenė (*Romorantin-Lanthenay*) – 18 350 gyv.
* Vandomas (*Vendôme*) – 17 707 gyv.

### Pagrindinės upės
* Šeras
* Luara

### Klimatas
Klimatas kontinentinis, švelnus. Vasaros vidutinė temperatūra 20&nbsp;°C, maksimali 35&nbsp;°C. Žiemą temperatūra žemesnė, sausio mėnesio vidutinė siekia +3, minimali -1&nbsp;°C.

## Turizmas

Departamento svarbiausios įžimybės – Luaros slėnio pilys. svarbiausios iš jų:
* Šamboro pilis (*Chambord*)
* Blua pilis (*Bloi*)
* Šomono pilis (*Chaumont – sur-Loire*)
* Ševerni pilis (*Château de Cheverny*)
* Trusė pilis (*Château de Troussay*)

## Politika

Luaros ir Šero departamentui Prancūzijos senate atstovauja Pjeras Fošonas ir Žaklina Guro, Atstovų rūmuose – Morisas Lerua, Patrisas Marten-Lalandas ir Nikola Periušo. Generalinę tarybą sudaro 30 narių, kurių po pusę renkami kas trejus metus šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Žirginio sporto centras
Luarė

**Luarė** () – Prancūzijos departamentas šalies centrinėje dalyje, Centro regione, pavadintas Luarės upės vardu. Administracinis centras – Orleanas (*Orléans*).

Departamentą sudaro 3 apskritys, 21 kantonas, 25 municipaliniai susivienijimai ir 325 komunos. Plotas – 6 775 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Orleano provincijos dalyje.

## Geografija

Luarės departamentas ribojasi su Esono, Senos ir Marnos, Jonos, Nievro, Šero, Luaros ir Šero ir Ero ir Luaros departamentais.

Vidutinis aukštis virš jūros lygio 100 m, mažiausias – 66 m, didžiausias – 273 m.

* Automobiliniai keliai: A6, A10, A19, A71, A77
* Geležinkelis: Orleanas – Paryžius, Orleanas – Turas, Orleanas – Vierzonas. Projektuojamas TGV.

### Pagrindiniai miestai
* Orleanas (*Orléans*) – 113 126 gyv. 1999 m.
* Fliori de Obrė (Fleury – les-Aubrais) – 20 690 gyv.
* Montarži (*Montargis*) – 15 030 gyv.
* Olivė (Olivet) – 19 195 gyv.
* Pitivjeras (*Pithiviers*) – 9 242 gyv.

### Pagrindinės upės
* Luarė
* Luara
* Kosonas (*Cosson*)
* Esonas (*Essonne*)

### Klimatas

Klimatas kontinentinis, švelnus. Vasaros vidutinė temperatūra 20&nbsp;°C, maksimali 37&nbsp;°C.

## Ekonomika
Daugiau, kaip 60 % įmonių veikia Orleano apylinkėse, apie 20 % – Montarži. Pagrindinės iš jų:
* John Deere, žemės ūkio technika, 953 darbuotojai
* Lexmark, biurų įranga
* Christian Dior, kvepalai, 1579 darbuotojai
* Crédit Agricole, bankas, 1150 darbuotojų
* Servier, farmacija, 1100 darbuotojų

Žemės ūkyje 4200 įmonių dirba apie 40 000 žmonių.

## Turizmas
Departamento svarbiausios įžymybės:
* Orleano miškas
* Luaros slėnio pilys.

## Politika

Luarės departamentui Prancūzijos senate atstovauja 3 senatoriai, Atstovų rūmuose – 5 deputatai. Generalinę tarybą sudaro 41 narys, kurių po pusę renkami kas trejus metus šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Saugomos teritorijos
Kazuariniai

**Kazuariniai** (*Casuarinaceae*) – magnolijūnų (*Magnoliophyta*) augalų šeima, kuriai priklauso medžiai ir krūmai.

Paplitę Indonezijoje, Malaizijoje, Australijoje, Ramiojo vandenyno salose.

Šeimoje yra 3-4 gentys, apie 70 rūšių.

## Gentys

**[[Allocasuarina]]*
*Kazuarina (*Casuarina*)
**[[Ceuthostoma]]*
**[[Gymnostoma]]*
Mataiva

**Mataiva** – koralinis atolas Prancūzijos Polinezijoje, Tuamotu salyno vakariniame pakraštyje, 18 km į šiaurės vakarus nuo Tikehau, 80 km nuo Rangiroa atolo. Įeina į Rangiroa komuną. Sausumos plotas – 16 km². 294 gyventojai (2017 m.). Gyventojų tankumas – 18,3 žm./km². Pagrindinė gyvenvietė – Pahua.

Mataivos atolas ovalo formos, 10 km ilgio ir 5,3 km pločio. Žiedas sudarytas iš dviejų vientisų dalių ir smulkių salelių pietuose. Aukštis iki 14 m. Lagūnos plotas 25 km². Lagūna negili, prisotinta fosfatų. Centre yra juodo bazalto monolitas. Su vandenynu jungiasi Pahua protaka (vakaruose). Klimatas tropinis, drėgnas. Metinė tempertaūra svyruoja tarp 24-30 °C. Per metus iškrenta apie 2500 mm kritulių. Aplink salą nutiestas kelias. Ties Pahua gyvenviete per protaką nutiestas 120 m ilgio tiltas. Yra aerodromas.

Mataivos salą 1820 m. atrado rusų jūrininkas Fadėjus Beligshauzenas. Salą daugiausia lankė kopros rinkėjai ir jūrinių vėžlių gaudytojai. Nuo 1945 m. gyvenama pastoviai.

## Šaltiniai

## Nuorodos
* Žemėlapis
Bio-Savaro dėsnis

**Bio-Savaro dėsnis** – vienas svarbiausių elektromagnetizmo dėsnių, naudojamas bet kokios formos laidininko kuriamo magnetinio lauko indukcijai apskaičiuoti:

\mbox{d}\vec{B}=\frac{\mu_0I\left(\mbox{d}\vec{l}\times\vec{r}\right)}{4\pi{r^3}}

## Bio-Savaro dėsnio taikymas

Dažniausiai reikia rasti indukcijos modulį

\mbox{d}{B}=\frac{\mu_0I\sin{\alpha}\mbox{d}l}{4\pi{r^2}}

### Tiesaus plono laidininko magnetinė indukcija
Pagal pateiktą brėžinį galima užrašyti:

\begin{align}
l&=R\operatorname{ctg{\alpha}}\\
\mbox{d}l&=-\frac{R\mbox{d}\alpha}{\sin^2{\alpha}}\\
r&=\frac{R}{\sin{\alpha}}\\\end{align}

Integruojama nuo \alpha_1\; iki \alpha_2\;. Kadangi laidininkas be galo ilgas, tai \alpha_1\to0, o \alpha_2\to\pi; gaunama, kad

B=\left|-\frac{\mu_0I}{4\pi{R}}\int_0^{\pi}\sin{\alpha}\mbox{d}\alpha\right|=\frac{\mu_0I}{2\pi{R}}

### Plono žiedo (apvijos) magnetinė indukcija
Pagal pateiktą brėžinį galima užrašyti:

\begin{align}
r&=\sqrt{h^2+R^2}\\
\sin{\alpha}&=\frac{R}{\sqrt{h^2+R^2}}\\
\end{align}

Suintegravus gaunama, kad

\begin{align}
B&=\left|\frac{\mu_0IR}{4\pi}\cdot2\int_0^{\pi{R}}\frac{\mbox{d}l}{\left(h^2+R^2\right)^{3/2}}\right|=\frac{\mu_0IR^2}{2\left({h^2+R^2}\right)^{3/2}}=\\
&=\frac{\mu_0I\sin^3{\alpha}}{2R}\end{align}

*Pastaba:* kadangi apeinant visą ploną ilgio l=2\pi{R}\; žiedą atstumas r\; nekinta, tai integravimas yra tik formalumas, nes pakanka gautąją Bio-Savaro dėsnio išraišką padauginti iš 2\pi{R}\;.

### [[Solenoidas|Solenoido]] magnetinė indukcija
Laikoma, kad solenoidą sudaro apvijos, priglaustos viena prie kitos, bet ne ištisinis spirale susuktas laidas. Pažymėta \angle{NCA}=\alpha, \angle{DCA}=\alpha_1, \angle{BCA}=\alpha_2.

Viena apvija kuria indukciją

\mbox{d}B_0=\frac{\mu_0I\sin^3{\alpha}}{2R}

l\; ilgio fragmento dalis \mbox{d}h\; taške *C* kuria indukciją. Ji priklauso nuo toje dalyje esančių apvijų skaičiaus

\mbox{d}N=\frac{N}{l}\cdot\mbox{d}h

Todėl dalis \mbox{d}h\; kuria indukciją

\mbox{d}B=\frac{\mu_0IN\sin^3{\alpha}}{2lR}\mbox{d}h

Pagal pateiktą brėžinį galima užrašyti:

\begin{align}
h&=R\operatorname{ctg{\alpha}}\\
\mbox{d}h&=-\frac{R\mbox{d}\alpha}{\sin^2{\alpha}}\end{align}

Integruojama nuo \alpha_1\; iki \alpha_2\;. Kadangi solenoidas be galo ilgas, tai \alpha_1\to0, o \alpha_2\to\pi; gaunama, kad

B=\left|-\frac{\mu_0IN}{2l}\int_0^{\pi}\sin{\alpha}\mbox{d}\alpha\right|=\frac{\mu_0IN}{l}=\mu_0In

kur n\; – solenoido apvijų skaičius ilgio vienete

*Pastaba:* šioje formulėje nėra dydžio h\;, o tai reiškia, kad ilgos ritės dalyse, esančiose toli nuo jos galų, magnetinė indukcija nekinta einant tiese *CA*. Sudėtingesni skaičiavimai rodo, kad indukcija tose dalyse nekinta ir einant skersai ritės. Vadinasi, šiose dalyse sukuriamas vienalytis magnetinis laukas.

Šias formules taip pat galima gauti ir naudojantis Ampero dėsniu, kuris taip pat naudojamas bet kokios formos laidininko kuriamo magnetinio lauko indukcijai nustatyti.
Paukštakiniai

**Paukštakiniai** (*Ochnaceae*) – magnolijūnų (*Magnoliophyta*) augalų šeima, kuriai priklauo medžiai, krūmai ir žoliniai augalai. 

Paplitę Pietų Amerikoje. Auga tropinio ir subtropinio klimato srityse.

Šeimoje yra 35 gentys, 600 rūšių.

## Gentys
* Adenanthe
* Adenarake
* Blastemanthus
* Brackenridgea
* Campylospermum
* Cespedesia
* Elvasia
* Euthemis
* Fleurydora
* Godoya
* Gomphia
* Idertia
* Indosinia
* Indovethia
* Krukoviella
* Lofira (*Lophira*)
* Luxemburgia
* Paukštakis (*Ochna*)
* Ouratea
* Perissocarpa
* Philacra
* Poecilandra
* Rhabdophyllum
* Rhytidanthera
* Sauvagesia
* Schuurmansia
* Schuurmansiella
* Sinia
* Testulea
* Tyleria
* Wallacea
Tikehau

**Tikehau** – koralinis atolas Prancūzijos Polinezijoje, Tuamotu salyno vakariniame pakraštyje, 300 km į šiaurės rytus nuo Taičio, 10 km į vakarus nuo Rangiroa. Įeina į Rangiroa komuną. Sausumos plotas – 20 km². 560 gyventojų (2017 m.). Gyventojų tankumas – 28 žm./km². Svarbiausia gyvenvietė – Tuherahera (pietuose).

Tikehau atolo žiedas apskritimo formos. Šiaurės rytuose yra didžiausia atolo salelė – Temaruopapahia. Vakarinėje ir pietrytinėje pusėje salelės labai mažos. Aukštis iki 8 m. Lagūna labai didelė, 400 km² ploto. Vakaruose yra laivybinis Tuhelava sąsiauris, kuriuo laivai pasiekia lagūnos pietuose esantį Tuheraheros uostą. Lagūnoje yra rajų, barakudų, tunų, pilkųjų ryklių. Mažytėse lagūnos salelėse yra paukščių kolonijos. Svarbiausios ūkio šakos: kopros rinkimas, žvejyba, turizmas. Yra aerodromas.

Tikehau salą 1816 m. atrado rusų jūrininkas Otas fon Kocebu ir pavadino Kruzenšterno vardu.

## Šaltiniai

## Nuorodos
* Žemėlapis
Kulono dėsnis

**Kulono dėsnis** – fizikos dėsnis, teigiantis, jog dviejų taškinių elektros krūvių elektrostatinės sąveikos jėga (jėga, kuria vienas krūvis veikia kitą) yra tiesiogiai proporcinga tų krūvių sandaugai ir atvirkščiai proporcinga atstumo tarp jų kvadratui.

## Istorija

1785 m., eksperimentiškai matuodamas įelektrintų kūnų sąveikos jėgą naudodamasis sukamosiomis svarstyklėmis, Šarlis Ogiustenas Kulonas () atrado dėsnį: du sąveikaujantys taškiniai krūviai *q<sub>1</sub>* ir *q<sub>2</sub>*, esantys vakuume atstumu *r* vienas nuo kito, veikia vienas kitą jėga. Tais pačiais metais prancūzų fizikas Š. O. Kulonas publikavo savo tris pirmus pranešimus apie elektrinius ir magnetinius reiškinius, kuriuose buvo aprašomas šis dėsnis. Šios publikacijos padėjo pagrindus elektromagnetizmo teorijai.

## Dėsnis
Kulono dėsnis skaliarine forma užrašomas taip:
: F = k \frac{q_1q_2}{r^2},
::: kur
:::: *F* – jėga, veikianti krūvius;
:::: *q<sub>1</sub>* ir *q<sub>2</sub>* – taškinių elektros krūvių dydžiai;
:::: *r* – atstumas tarp taškinių krūvių;
:::: *k* – proporcingumo koeficientas.

Proporcingumo koeficientas *k* =  \frac{1}{4 \pi \epsilon \epsilon_0}\approx 8.98774\cdot 10^{9}\;(NC^{-2}m^2),
:::: kur \epsilon_0 \  yra elektrinė konstanta (\epsilon_0 \approx  8.854×10−12 C² N-1 m-2),
:::: \epsilon \  – aplinkos dielektrinė skvarba (ore \epsilon\approx 1).

Aplinkos dielektrinė skvarba parodo, kiek kartų dviejų taškinių krūvių *q<sub>1</sub>* ir *q<sub>2</sub>*, esančių atstumu *r* vienas nuo kito, sąveikos jėga toje aplinkoje yra mažesnė negu vakuume.

Pavyzdžiui, jėga veikianti tarp dviejų elektronų 1 nm atstumu yra:
: F = k \frac{q_1q_2}{r^2}={(C^{-2}\cdot N\cdot m^2)\over 4\pi\cdot 8.854\times 10^{-12}}{1.6022\times 10^{-19}(C)\cdot 1.6022\times 10^{-19}(C)\over (10^{-9})^2 (m^2)}=2.307\times 10^{-10}\;(N).

Taigi tarp dviejų elektronų esančių 1 nm atstumu veikia 0.23 nN jėga.

Norint apskaičiuoti ne tik Kulono jėgos dydį, bet ir kryptį, reikalinga vektorinė dėsnio forma:
: \vec{F}=\frac{1}{4\pi\epsilon\epsilon_0} \;\frac{q_1 q_2}{r^3} \;\vec{r}

## Kulono dėsnis kvantinėje mechanikoje
Skirtingai negu klasikinėje mechanikoje, kvantinėje mechanikoje Kulono dėsnis formuluojamas panaudojant ne jėgų, bet potencinės energijos sąvokas.

Tuomet Hamiltono operatorius atomui, kurio branduolio krūvis *Z* turi tokį pavidalą:

: H=-\frac{\hbar^{2}}{2m}\sum_{j}\nabla_{j}^{2}-Ze^{2}\sum_{j}\frac{1}{r_{j}}+\sum_{i>j}\frac{e^2}{r_{ij}}.

Čia *m* – yra elektrono masė, *е* – jo krūvis ir r_{j} – radiuso vektoriaus absoliutinė vertė *j* elektronui, r_{ij}=|r_{i}-r_{j}|. 

## Šaltiniai
Du (departamentas)

**Du (25)** (, ) – Prancūzijos departamentas šalies vakaruose, Burgundijos–Franš Kontė regione, pavadintas pagal to paties pavadinimo upę. Administracinis centras – Bezansonas (*Besançon*).

Departamentą sudaro 3 apskritys, 19 kantonų, 30 municipalinių susivienijimų ir 571 komuna.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Franš-Kontė provincijoje.

## Geografija

Du departamentas ribojasi su Juros, Aukštutinės Sonos departamentais Belforo teritorija bei Šveicarija.

Aukščiausias departamento taškas Aukso kalnas (*Mont d’Or*), 1463 m.

### Pagrindiniai miestai

* Bezansonas (*Besançon*) – 122 308 gyv. (2005 m.)
* Monbeljaras (*Montbéliard*) – 27 570 gyv. (1999 m.)
* Pontarljė (*Pontarlier*) – 18 360 gyv.

### Klimatas

Klimatas kontinentinis, tačiau labai nepastovus, nes departamente daug kalnų, slėnių, plynaukščių. Tai vienas iš šalčiausių Prancūzijos departamentų. Mutė miestelyje kasmet fiksuojami žemiausios temperatūros rekordai -36°, -38° ir net -41&nbsp;°C. Vasarą būna lygiai taip pat karšta, be to, kyla dažnos audros.

## Ekonomika

Daugelyje kaimo sodybų veikia svečių namai ir smulkaus turistinio bei sportinio inventoriaus remonto dirbtuvės. Garsiausia produkcija – Komtė (*Comté*) sūris. Be to, gaminami rankų darbo laikrodžiai.

## Turizmas

Departamente turizmas dažniausiai šeimyninis, šiai krypčiai orientuota ir infrastruktūra. Vasarą populiarus plaukiojimas baidarėmis, važinėjimasis kalnų dviračiais, žvejyba kalnų upėse, speleologija – yra daug karstinių reiškinių ir urvų. Žiemą atvyksta tiek mėgstantys pasivažinėti slidėmis lygumose, tiek ekstremalaus sporto mėgėjai. Metabifo (*Métabief*) kalnų stotis skirta ir alpių slidinėjimui, ir pėsčiųjų žygiams, ir kalnų dviračiams.

Bezansono muzikos festivalis su tarptautiniu konkursu taip pat yra vienas iš turistinės traukos objektų. Šiame festivalyje, Tarptautiniame universitetinių teatrų festivalyje yra dalyvavę ir Lietuvos teatrai, atlikėjai, orkestrai.

## Politika

Du departamentui Prancūzijos senate atstovauja 3 senatoriai (visi UMP), Atstovų rūmuose – 5 nariai. Generalinę tarybą sudaro 35 nariai, kurių pusė kas trejus metus renkami šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba
Dumbrava

**Dumbrava** – kaimas Utenos rajono savivaldybės šiaurės dalyje, šalia kelio Utena-Užpaliai. Pietuose teka Lukna.

## Gyventojai

Šiame kaime gimė rašytojas Leonardas Grudzinskas (1939–2006).

## Šaltiniai
Plataniniai

**Plataniniai** (*Platanaceae*) –  magnolijūnų (*Magnoliophyta*) augalų šeima, kuriai priklauso medžiai.

Paplitę šiaurės pusrutulio vidutinio ir subtropinio klimato zonose.

Šeimoje yra viena gentis su 6-10 rūšių.

*Platanas (*Platanus*):
**Klevalapis platanas (*Platanus ×acerifolia*)
**Vakarinis platanas (*Platanus occidentalis*)
**Rytinis platanas (*Platanus orientalis*)
ir kt.
Notofagas

**Notofagas** (*Nothofagus*) – monotipinės **notofaginių** (*Nothofagaceae*) šeimos medžių gentis.

Paplitusi pietų pusrutulio vidutinio ir subtropinio klimato zonose: Čilėje, Argentinoje, Australijioje, Tasmanijoje, Naujojoje Zelandijoje, Naujojoje Gvinėjoje ir kt.

Šeimoje yra apie 35 rūšis:
* Kvapusis notofagas (*Nothofagus alpina*)
* Raukšlėtasis notofagas (*Nothofagus cunninghamii*)
* Blizgusis notofagas (*Nothofagus dombeyi*)
* Rudasis notofagas (*Nothofagus fusca*)
* Balkšvasis notofagas (*Nothofagus menziesii*)
* Skėstašakis notofagas (*Nothofagus obliqua*)
* Juodasis notofagas (*Nothofagus solandri*)
* Pleištinis notofagas (*Nothofagus truncata*)
* Antarktinis notofagas (*Nothofagus antarctica*)
* Žemasis notofagas (*Nothofagus pumilio*)
ir kt.


Image:Nothofagus-procera-habit.JPG|Kvapusis notofagas (*Nothofagus alpina*)
Image:Nothofagus antarctica 2.jpg|*[[Nothofagus antarctica]]* 
Image:Nothofagus nitida.jpg|*[[Nothofagus nitida]]*
Image:Nothofagus obliqua.jpg|Skėstašakis notofagas (*Nothofagus obliqua*)
Image:Nothofagus betuloides.jpg|*[[Nothofagus betuloides]]*
Image:Nothofagus pumilio.jpg|*[[Nothofagus pumilio]]*
Aukštutinė Sona

**Aukštutinė Sona (70)** (, ) – Prancūzijos departamentas šalies rytuose, Burgundijos–Franš Kontė regione, pavadintas pagal to paties pavadinimo upę. Administracinis centras – Vezulis (*Vesoul*).

Departamentą sudaro 2 apskritys, 17 kantonų, 30 municipalinių susivienijimų ir 539 komunos.

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Franš-Kontė provincijoje.

## Geografija

Aukštutinės Sonos departamentas ribojasi su Juros, Kot Doro, Aukštutinės Marnos, Vogėzų departamentais ir Belforo teritorija.

Miškai užima 2250 km², iš jų savivaldybių miškai – 1220 km².
 

### Pagrindiniai miestai

* Vezulis (*Vesoul*) – 17 168 gyv. (2006 m.)
* Luras (*Lure*) – 9 143 gyv.

### Klimatas

Klimatas kontinentinis, tačiau labai nepastovus, nes departamente daug kalnų, slėnių, plynaukščių.

## Ekonomika

Pagrindinė ekonomikos šaka – tradicinis žemės ūkis, kuriame dirba 4919 darbuotojai. Statybose užimti 4504, industrijoje – 18 747, paslaugų sektoriuje – 44 865 darbuotojai.

Veikia 7000 įmonių (2003 m.), iš kurių:
* 1500 iki 3 darbuotojų
* 610 su daugiau kaip 10 darbuotojų
* 300 pramonės gamybos
* 2670 prekybos
* 1725 paslaugų

Vezulio PSA Peugeot Citroën dirba 3800 darbininkų, Parisot Meubles – 838, Faurecia – 560 darbuotojų.

Daugelyje kaimo sodybų veikia svečių namai ir smulkaus turistinio bei sportinio inventoriaus remonto dirbtuvės.

## Turizmas

Departamente turizmas dažniausiai šeimyninis, savaitgalinis, žaliasis ir kaimo turizmas. 2004 m. departamento viešbučiuose ir svečių namuose nakvota tik 2 mln. naktų. Pajamos siekė 85 mln. eurų. Tai 89 vieta iš 95 departamentų.

Departamente yra nemažai senovinių kaimelių ir miestelių su nuostabios architektūros bažnyčiomis, muziejais. Ronšampo (*Ronchamp*) Dievo motinos katedrą 1955 m. pastatė žymus architektas Le Korbiuzjė.

## Politika

Aukštutinės Sonos departamentui Prancūzijos senate atstovauja Bernaras Žoli ir Ivas Kratingeris, Atstovų rūmuose – 3 deputatai. Generalinę tarybą sudaro 32 nariai, kurių pusė kas trejus metus renkami šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* '''Action 70''' Ekonominės plėtros agentūra
Dilenijiniai

**Dilenijiniai** (*Dilleniaceae*) – magnolijūnų (*Magnoliophyta*) augalų šeima, kuriai priklauso medžiai ir žoliniai augalai.

Paplitę tropinio ir subtropinio klimato zonose.

Šeimoje yra 11 genčių, apie 400 rūšių.

## Gentys

* *[[Acrotrema]]*
* *[[Curatella]]*
* Davila (*Davilla*)
* *[[Didesmandra]]*
* Dilenija (*Dillenia*)
* *[[Doliocarpus]]*
* *[[Hibbertia]]*
* *[[Pachynema]]*
* *[[Pinzona]]*
* *[[Schumacheria]]*
* *[[Tetracera]]*
Vandeniniai

**Vandeniniai** (*Elatinaceae*) – magnolijūnų (*Magnoliophyta*) augalų šeima, kuriai priklauso žoliniai vandens augalai, paplitę Eurazijoje vidutinio ir tropinio klimato srityse.

Šeimoje yra 2 gentys, apie 40 rūšių.

## Gentys
* *[[Bergia]]* 
* Vandenė (*Elatine*)
** Riestasėklė vandenė (*Elatine hydropiper*). Įrašyta į Lietuvos raudonąją knygą.
Alyvūniniai

**Alyvūniniai** (*Elaeocarpaceae*) – magnolijūnų (*Magnoliophyta*) skyriaus magnolijainių (*Magnoliopsida*) klasės augalų šeima, kuriai priklauso krūmai ir medžiai.

Paplitę Madagaskare, Pietryčių Azijoje, Malaizijoje, Rytų Australijoje, Naujoje Zelandijoje, vakarų Indijoje ir Čilėje. Auga tropinio ir subtropinio klimato srityse, kelios rūšys ir vidutnio klimato zonoje.

Šeimoje yra 12 genčių ir 605 rūšys.

## Gentys
* *[[Aceratium]]*
* *[[Aristotelia]]*
* *[[Crinodendron]]*
* *[[Dubouzetia]]*
* Alyvūnas (*Elaeocarpus*)
* *[[Peripentadenia]]*
* *[[Platytheca]]*
* *[[Sericolea]]*
* *[[Sloanea]]*
* *[[Tetratheca]]*
* *[[Tremandra]]*
* *[[Vallea]]*
Jura (departamentas)

**Jura** arba **Žiura** () – Prancūzijos departamentas šalies rytuose, Burgundijos–Franš Kontė regione. Pavadinimas kilęs iš provansalų kalbos žodžio *jura* – miškas. Administracinis centras – Lon le Sonjė (*Lons-le-Saunier*).

Departamentą sudaro 3 apskritys, 17 kantonų, 30 municipalinių susivienijimų ir 494 komunos. Plotas – 4 999 km².

## Istorija
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, Franš-Kontė provincijoje.

## Geografija

Juros departamentas ribojasi su Dubso, Aukštutinės Luaros, Kot Doro, Sonos ir Luaros, Eno departamentais ir Šveicarija.

Departamentas išsidėstęs Juros kalnų priekalnėse, didelę dalį užima lyguma, kurios aukštis virš jūros lygio 2000 m. Ja teka Dubso upė ir driekiasi vienas iš didžiausių miškų – De la Šo. Šampajolio aukštikalnė (600–700 m.) taip pat padengta mišku, čia telkšo keliolika ežerų, kaskadomis teka Herisono upė.

### Pagrindiniai miestai

* Dolis (*Dole*) – 24 949 gyv. (2000 m.)
* Lon le Sonjė (*Lons-le-Saunier*) – 18 483 gyv.
* Sen Klodas (*Saint-Claude*) – 12 303 gyv.

### Klimatas

Klimatas kontinentinis, labai švelnus didžiojoje departamento dalyje. Tačiau plynaukštėse žiemą būna net -36,7°C. Šalčiausia vieta – Sen Pjero kaimelis.

## Ekonomika

Pagrindinės ekonomikos šakos – tradicinis žemės ūkis, miško pramonė, miško chemija, kaučiuko, gumos ir plastmasių gamyba, maisto produktų gamyba. Taip pat gaminami laikrodžiai, optika, baldai.

## Turizmas

Departamente turizmas dažniausiai šeimyninis, savaitgalinis, žaliasis ir kaimo turizmas. Departamente yra nemažai senovinių kaimelių ir miestelių su nuostabios architektūros bažnyčiomis, muziejais. Šaleno ir Vuglano ežerai pasižymi gera žvejyba. Kalnų dviračiais, pėsčiomis, o žiemą ir slidėmis kasmet keliauja apie 5 mln. žmonių.

## Politika

Juros departamentui Prancūzijos senate atstovauja Žeraras Bali ir Žilberas Barbjė, Atstovų rūmuose – 3 deputatai. Generalinę tarybą sudaro 34 nariai, kurių pusė kas trejus metus renkami šešerių metų kadencijai.

### Apskritys

## Nuorodos

* Prancūzijos regionai ir departamentai
* Prefektūra 
* Generalinė taryba 
* Pagaminta Juroje
Smėlio laikrodis

**Smėlio laikrodis** – priemonė laiko tarpui nustatyti, sudaryta iš dviejų indų, sujungtų siauru praėjimu. Prieš pradedant matuoti laiką vienas jų būna iš dalies užpildytas smėliu. Laikas, per kurį smėlis iš vieno indo subyra į kitą, gali būti nuo keleto sekundžių iki keleto valandų.

Smėlio laikrodis buvo išrastas senovėje. Europoje jis paplito viduramžiais. Laivuose buvo naudojami keturių valandų smėlio laikrodžiai budėjimo laikui matuoti ir 30 sekundžių – laivo greičiui matuoti.

Dabar smėlio laikrodžiai naudojami vykdant kai kurias medicinines procedūras, fotografijoje bei pardavinėjami kaip suvenyrai.
Andreikėnai

**Andreikėnai** – kaimas Utenos rajono savivaldybėje, 4 km į vakarus nuo Kuktiškių, prie Švenčionėlių–Utenos geležinkelio. Arti kaimo yra Žuvinto ežeras, prie jo Andreikėnų piliakalnis, vadintas Juozapavo kalnu, ant kurio buvo kryžius, prie kurio melsdavosi prašydami apsaugoti nuo liūčių, žaibų. Šalia kaimo teka Talos upė, įtekanti į Viešio ežerą. Arti buvęs Siesiko ež. nuseko, o ant Talos veikia senas vandens malūnas, priklausąs Kaušylams. Netoli – Priekulės miškas, o kaimavietėje rasta akmens kirvukų, degtų geležies gargažių, brūkšniuotosios keramikos, žmonių kaulų, švediškų pinigų.

## Istorija

Pagal 1731 m. inventorių kaimas priklausė Buitūnų vaitystės, Kuktiškių dvarui (13 valakų). Netoli buvo keli dvarai – Gaižiūnų, Kaušylų, Viešintų. XVIII a. kaimui priklausė 13 valakų, buvo 5 pirkios, gyv. Mikalajūnai, Vanagai, Vedrickai. Prie kaimo buvo Pažuvinčio dvarelis.

XX a. pr. Andreikėnų kaimas ir malūnas pateko į Vilniaus gubernijos Švenčionių apskrities Kuktiškių valsčių.

Kaime gyveno tautodainininkės: Elena Kaušylienė, audėja Marcelė Saulienė, pynėja Juozapota Vanagienė. Kaime buvo rengiami klojimų teatrai. 2000 m. gyveno Prano Bareišio (2), Apolonijos Gimžauskienės (1), Antano Kaušylos (2), Veronikos Mintaučkienės (1), Onos Saulienės (1), Stasės Svarauskienės (2), Filomenos Telksnienės (2), Emilijos Vanagienės (1), Onos Reginos Vanagienės (1) ir Bronislovo Vedricko (1) šeimos.

## Gyventojai

## Galerija

Andreikėnai, elektros linija.jpg|Elektros linija
Andreikėnai.jpg|Žvyrkelis
Andreikėnai 2.jpg|Pakelės sodyba


## Šaltiniai

## Nuorodos
* Utenos krašto enciklopedija
Belforo teritorija

**Belforo teritorija (90)** () – Prancūzijos departamentas šalies rytuose, Burgundijos–Franš Kontė regione. Administracinis centras – Belforas (*Belfort*).

Departamentą sudaro 1 apskritis, 9 kantonai ir 101 komuna.

## Istorija
1871 m. pagal Frankfurto sutartį, kuria baigtas 1870 m. karas su Vokietija. Vokietijai aneksavus didelę dalį Elzaso ir Lotaringijos, Prancūzijai liko nedidelė dalis aplink Belforą, kurios gyventojai kalbėjo prancūziškai. Departamentas oficialiai įsteigtas 1922 m.

## Geografija

Belforo teritorijos departamentas ribojasi su Dubso, Aukštutinės Sonos, Vogėzų, Aukštutinio Reino departamentais ir Šveicarija.
Departamentas išsidėstęs Vogėzų ir Juros kalnų tarpukalnėje, tarp Reino ir Ronos upių baseinų. Teritorija iš šiaurės į pietus tęsiasi 44 km, iš vakarų į rytus – 22 km. Tai mažiausias Prancūzijos departamentas, teritorija už jį mažesni tik Paryžiaus departamentai. Vidutinis aukštis virš jūros lygio – 400 m. Apie 1200 ha užima pelkės.

### Pagrindinės upės

* Savurezė (*La Savoureuse*)
* Madlena (*La Madeleine*)
* Otrušas (*l’Autruche*)
* Sen Nikola (*La Saint-Nicolas*)

### Klimatas

Klimatas tipiškas pusiau kontinentinis, su labai ryškiais sezonais. Plynaukštėse žiemą būna net -30°C, nors vidutinė temperatūra 0&nbsp;°C vasarą būna iki +30&nbsp;°C. Sniego danga 2005–2006 m. žiemą siekė 1,7 m.
Vyrauja pietvakarių ir šiaurės rytų vėjai, pučiantys tarpukalne.

## Ekonomika

Pagrindinės ekonomikos šakos – žemės ūkis, miško pramonė, miško chemija, gaminami laikrodžiai, optika, baldai.

## Turizmas

Departamente turizmas dažniausiai šeimyninis, žaliasis ir sportinis – kalnų dviračiais, pėsčiomis, o žiemą ir slidėmis. Nemažai istorinių fortifikacinių įtvirtinimų, pilių, bažnyčių.

## Politika

Belforo teritorijos departamentui Prancūzijos senate atstovauja Mišelis Dreifusas-Šmitas (PS), Atstovų rūmuose – Damienas Meslotas ir Mišelis Cumkeleris (UMP). Generalinę tarybą sudaro 15 narių, kurių pusė kas trejus metus renkami šešerių metų kadencijai.

## Nuorodos
 
* Prancūzijos regionai ir departamentai
* Prefektūra 
* Generalinė taryba
* Turizmas Belfore
OK Go

**OK Go** – JAV roko grupė iš Čikagos.

## Nariai
* Damian Kulash – vokalas, gitara
* Tim Nordwind – bosinė gitara, vokalas
* Dan Konopka – būgnai
* Andy Ross – gitara, klavišiniai

## Diskografija

### Albumai
* 2000: „Pink EP“ (EP)
* 2000: „Brown EP“ (EP)
* 2002: „OK Go“
* 2005: „Do What You Want“ (EP)
* 2005: „Oh No“
* 2006: „Oh No Special Edition“ (inkl. Bonus-DVD)
* 2026: „People eater 3000“

### Singlai
* 2002: „Get Over It“
* 2003: „Don’t Ask Me“
* 2003: „You’re So Damn Hot“
* 2005: „A Million Ways“
* 2005: „Do What You Want“
* 2006: „Oh Lately It’s So Quiet“
* 2006: „Invincible“
* 2006: „Here It Goes Again“
[…]
* 2009: „OK Go – This Too Shall Pass“

## Nuorodos
* Oficiali svetainė
*